Warner-foto ontlok storm oor seksisme | Netwerk24
Hulle sê die kamera kan kilogramme byvoeg, maar in die geval van die Australiese krieketspeler David Warner het dit gesorg vir bykomende lengte – en sommer ook ’n storm oor seksisme losgelaat.
Ellyse Perry en David Warner by Krieket Australië se toekenningsgeleentheid Maandagaand. Perry troon danksy haar hakskoene bo Warner uit. Foto: Getty Images
Warner het Maandagaand die Allan Border-medalje as Australië se beste krieketspeler ontvang. Ellyse Perry, op 1,69 m ’n sentimeter korter as Warner, is met haar derde Belinda Clark-medalje as die land se voorste vrouespeler vereer.
Danksy haar hakskoene troon Perry bo Warner uit op foto’s wat van die paar by die toekenningsgeleentheid geneem is. MailOnline berig The Australian se voorbladfoto het sake egter andersom gehad, met Warner opvallend langer as sy landgenoot.
The Murdoch press are so fragile that they had to doctor a picture of top cricketers Elysse Perry and David Warner to make it look as though he's taller... pic.twitter.com/9NMWhKVscb
— D. Harrigon (@ReallyDHarrigon) February 12, 2020
That the Australian actually published an article today about making David Warner tower over Ellyse Perry on their front page for aesthetic design reasons lolololololololololol
— Jess McGuire (@jessmcguire) February 12, 2020
Rumour is that after the initial photo was taken, Ellyse Perry sanded David Warner’s lower legs off.
— captain pirate monkey disguised as a horse (@jonkudelka) February 12, 2020
Dit wil voorkom asof die publikasie se spertyd dikteer het dat die koerant twee afsonderlike rooitapytfoto’s in een grafika saamvoeg en sodoende het die skaal verlore gegaan.
Mense het hulle natuurlik op sosiale media daaroor uitgelaat, met sommige wat die grafika as “chauvinisties” beskryf het.
“The Australian het die korrekte orde van dinge herstel, man troon uit bo vrou, baie goed,” sê Jess McGuire, een Twitter-gebruiker.
Daar was talle reaksies op haar twiet, insluitend die een van Chris Veraa: “Nie die eerste keer wat hy by peutery betrek word nie.”
Warner is deur sy vrou, Candice, op die rooi tapyt vergesel, terwyl Perry die geleentheid op haar eie bygewoon het.
Warner en sy vrou, Candice. Foto: Getty Images
Meer oor: David Warner | T20 | Ellyse Perry | Toetskrieket | Candice Warner | Eendagkrieket | Proteas